CELEX: 32011R0772
Language: bg
Date: 2011-08-02 00:00:00
Title: Регламент за изпълнение (ЕС) № 772/2011 на Комисията от 2 август 2011 година относно класирането на някои стоки в Комбинираната номенклатура

4.8.2011   
            
            
               BG
            
            
               Официален вестник на Европейския съюз
            
            
               L 201/1
            
         РЕГЛАМЕНТ ЗА ИЗПЪЛНЕНИЕ (ЕС) № 772/2011 НА КОМИСИЯТА
   от 2 август 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди възможността обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да продължи да бъде използвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде използвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 август 2011 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Изделие, изработено от метал и пластмаса и предназначено за прикрепване на обезопасяваща детска седалка към моторно превозно средство (т. нар. „основа за захващане на обезопасяваща детска седалка“).
                  То се състои от разтегателен крак и система с червени/зелени индикатори, които показват например дали изделието или седалката са монтирани правилно.
                  То служи за временно прикрепване към опорни точки, представляващи приспособления за фиксиране, които обикновено са трайно закрепени за каросерията на автомобила в задната част на седалката на превозното средство.
                  Изделието позволява да се захващат различни модели на обезопасяващи детски седалки.
                  
                      (1) Виж изображението.
               
               
                  9401 90 80
               
               
                  Класирането се определя от Общи правила 1 и 6 за тълкуване на Комбинираната номенклатура и от текстовете на кодове по КН 9401, 9401 90 и 9401 90 80.
                  Класирането в позиция 8708 се изключва, тъй като предметът не е трайно прикрепен към каросерията на моторно превозно средство и следователно не може да се счита за неин допълнителен аксесоар.
                  Когато обезопасяващата детска седалка се закрепи към „основата за захващане на обезопасяваща детска седалка“, така получената цялост притежава характеристиките на завършена обезопасяваща детска седалка и функционира като такава. Следователно изделието трябва да се счита за част от обезопасяваща детска седалка. Ето защо изделието следва да бъде класирано в код по КН 9401 90 80 като част от седалка.
               
            
         
      
         (1)  Виж изображението.